MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR.305
privind  modificarea Regulamentului local referitor la amplasarea şi autorizarea mijloacelor de publicitate pe raza municipiului Craiova
  
Consiliul Local al Municipiului Craiova, întrunit în şedinţa ordinară din data de 27.08.2015;
Având în vedere raportul nr.123526/2015 întocmit de Direcţia Urbanism şi Amenajarea Teritoriului prin care se propune modificarea Regulamentului local referitor la amplasarea şi autorizarea mijloacelor de publicitate pe raza municipiului Craiova şi rapoartele comisiilor de specialitate ale Consiliului Local al Municipiului Craiova nr.256, 258, 259, 260 şi 261/2015;

         În conformitate cu prevederile Legii nr.185/2013 privind amplasarea şi autorizarea mijloacelor de publicitate, Legii nr.50/1991, republicată, cu modificările şi completările ulterioare, privind autorizarea lucrărilor de construcţii, Ordinului nr.839/2009 pentru aprobarea Normelor Metodologice de aplicare a Legii nr.50/1991, Legii nr.10/1995 privind calitatea în construcţii, modificată şi completată, Legii nr.135/2011 privind măsurile de creştere a calităţii arhitectural ambientale a clădirilor, Legea nr.148/2000 privind publicitatea şi Ordonanţei de Urgenta a Guvernului nr.108/11.12.2013 privind prorogarea termenului prevazut la alin.1 art.56 din Legea nr.185/2013 privind amplasarea si autorizarea mijloacelor de publicitate; 

          În temeiul art.36 alin.2 lit.c coroborat cu alin.5 lit.c, art.45 alin.2 lit.e, art.61 alin.2 şi art.115 alin.1, lit.b din Legea nr.215/2001, republicată, privind administraţia publică locală;

HOTĂRĂŞTE:

          Art.1. Se aprobă modificarea, prin completare a Capitolului 9 art.55 din Regulamentul local referitor la amplasarea şi autorizarea mijloacelor de publicitate pe raza municipiului Craiova, aprobat prin Hotărârea Consiliului Local al Municipiului Craiova nr.845/2013, prin introducerea unui nou aliniat care va avea următorul conţinut:


„Firmele luminoase, neluminoase sau iluminate indirect, se vor realiza exclusiv sub formă de :

a) litere volumetrice

b) panouri din placaj de lemn cu înscrisuri gravate sau în relief

c) plăcuţe metalice gravate”

            Art.2.Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

